Volvo Trucks lanseeraa uuden joustavan huoltosopimuksen - Konepörssi.com
Volvo Trucks esittelee uuden käyttöpohjaisen Volvo Flexi-Gold -huoltosopimuksen, jossa kuukausimaksut määräytyvät todellisen ajomäärän mukaan. Näin kuljetusyritykset voivat mukauttaa toimintaansa markkinaolosuhteiden ja kysynnän mukaan entistä joustavammin.
Ajoneuvojen etäyhteydet ovat tasoittaneet tietä uusille, joustaville huoltosopimuksille ja käyttöperusteisille maksumalleille.
”Jos ajat vähemmän, niin maksat vähemmän – ja päinvastoin. Volvo Flexi-Gold -sopimus tarjoaa saman kattavuuden ja ylläpidon kuin Volvo Gold -sopimus, samalla ennakoitavalla kustannuksella, mutta huomattavasti suuremmalla joustavuudella mukautuakseen liiketoiminnan muuttuviin tarpeisiin”, Volvo Finland Ab:lla huoltosopimuksista vastaava päällikkö Vesa Soppi kertoo.
”Etäyhteyspalvelujen nopea kehittyminen tuo kuljetusyrityksille aivan uusia tapoja lisätä ajoneuvojen käyttöaikaa ja optimoida ajoneuvojen käyttöä. Joustava maksumalli lisää sopimustarjoukseemme aivan uuden ulottuvuuden”, Volvo Finlandin Vesa Soppi kertoo.
• Käyttöperusteinen huoltosopimus. Sekä auton kunnossapitotoimet että kuukausimaksu määräytyvät todellisen ajomäärän mukaan.
• 40 prosentin joustavuusalue arvioidulle vuotuiselle ajomäärälle.
• Volvo Flexi-Gold -sopimus tarjoaa saman kattavuuden ja käytettävyyden kuin Volvo Gold -sopimus.
• Sopii erityisen hyvin asiakkaille, jotka työskentelevät kausimuutosten ja vaihtelevan kysynnän kanssa.
• Ei lisälaskutusta tai paperitöitä, jos ajokilometrit ylittyvät vuoden lopussa.